คือเมื่อช่วงเช้าเห็นว่าแมวย้ำบริเวณเบาะจนโคลนเลอะเลยเอาผ้าไปเช็ดตอนนั้นไม่ได้คิดอะไรค่ะ พอกลับล้างมือล้างอะไรเรียบร้อยแล้วมานอนเล่นโทรศัพท์ในที่นอนของตัวเองเผลอเอามือขยี้ตาค่ะ แล้วกลัวว่าที่นอนอาจจะมีเชิ้อพิษสุนัขบ้าจากบริเวณรอยเท้าของแมวที่แมวเลียอยากทราบว่ามันมีโอกาสเป็นไหมคะ
สวัสดีค่ะ การสัมผัสกับสารคัดหลั่งของสัตว์เลี้ยงลูกด้วยนมที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากที่กล่าวมา การไปสัมผัสโคลนที่อาจจะมีสารคัดหลั่งของแมวอีกทีนั้น มีโอกาสที่จะทำให้เกิดการติดเชื้อได้น้อยมากๆ เพราะไม่ได้สัมผัสสารคัดหลั่งกันโดยตรง และถ้าเชื้ออยู่ภายนอกร่างกายสิ่งมีชีวิตไปแล้ว ก็มักจะตายไปอย่างรวดเร็วภายในไม่กี่นาที ดังนั้นกรณีนี้โอกาสเกิดโรคมีน้อยมากๆ